फिलाटेलिक सोसायटी का फागोत्सव 19 को
अजमेर| अजयमेरूफिलाटेलिक सोसायटी की मासिक बैठक रविवार को सोसायटी के अध्यक्ष सूर्य प्रकाश कटारिया की अध्यक्षता में मुख्य डाकघर में हुई। इसमें कटारिया ने हाल ही में जारी नए डाक टिकटों की जानकारी दी। साथ ही उन्होंने साथी सदस्यों ने अजमेर फिलाटेलिक ब्यूरो पर व्याप्त व्यवस्थाओं का मुद्दा भी उठाया।
सोसायटी सलाहकार चंद्रप्रकाश माथुर ने ज्ञानपीठ पुरस्कार से सम्मानित प्रतिभाओं पर जारी डाक टिकटों पर प्रकाश डाला संबंधित विवरण उपलब्ध कराया। इससे पूर्व सोसायटी के सलाहकार महेंद्र विक्रम सिंह का स्काउट में मंडल चीफ कमिश्नर बनने पर तथा सोसायटी के कार्यकारी सदस्य अनिल कुमार लोढ़ा के महावीर इंटरनेशनल के अंतरराष्ट्रीय उपाध्यक्ष की नियुक्ति पर माल्यार्पण कर स्वागत किया गया गया। महासचिव अनिल कुमार जैन ने बताया कि होली स्नेह मिलन का आयोजन होली के बाद पड़ने वाले रविवार यानी 19 मार्च को होगा। इस अवसर पर मनीष गोयल, नटवर सोमानी, बीएल साहू, संजय सेठी, गौरव चावड़ा, राजेश गर्ग, पीसी जैन, अतुल बैजल, हिमांशू बांठिया, बीपी मित्तल आदि उपस्थित थे।
hin_Deva hin_Deva hin_Deva